**Ministru kabineta rīkojuma projekta „Par diplomātiskā un konsulārā dienesta amatiem, kādus var ieņemt personas, kuras nav ierēdņi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Diplomātiskā un konsulārā dienesta likuma 3.panta otrā daļa, kas nosaka Ministru kabineta tiesības noteikt diplomātiskā un konsulārā dienesta amatus, kādus var ieņemt personas, kuras nav ierēdņi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir izdots Ministru kabineta 2014.gada 6.maija rīkojums Nr.190 „Pardiplomātiskā un konsulārā dienesta amatiem, kādus var ieņemt personas, kuras nav ierēdņi”, kas paredz iespēju tikai Iekšlietu ministrijas padotībā esošo iestāžu darbiniekus, kuri nav ierēdņi, kā arī amatpersonas ar speciālajām dienesta pakāpēm iecelt diplomātiskā un konsulārā dienesta amatos. Ārlietu ministrijai ir radusies nepieciešamība diplomātiskā un konsulārā dienesta amatos iecelt otru personu grupu - karavīrus.  Lai veiktu starpvaldību organizācijas Latvijai uzticētās funkcijas drošības politikas jomā atbilstošā apjomā profesionālā līmenī, Ārlietu ministrijai nav atbilstoši kvalificētu diplomātu vai diplomātiskā un konsulārā dienesta ierēdņu un darbinieku Latvijas diplomātiskajās un konsulārajās pārstāvniecībās (turpmāk - pārstāvniecība).  Lai risinātu jautājumu par kvalificētu un pieredzējušu darbinieku nodrošināšanu augstāk norādīto funkciju izpildei pārstāvniecībās, Ārlietu ministrija uzskata, ka profesionālā dienesta karavīru terminēta iesaistīšana būtu vispiemērotākais šī jautājuma risinājums, ņemot vērā atbilstoši sagatavota personāla pieejamību Nacionālajos bruņotajos spēkos valsts aizsardzības un drošības jomā. Šādā gadījumā Ārlietu ministrijai nebūtu jārīko konkursi uz vakantajām amata vietām un jāorganizē darbiniekiem ilgstošās apmācības kursi.  Valsts civildienesta likuma 3.panta ceturtā daļa paredz, ka valsts interesēs ierēdņa amatā uz noteiktu laiku var iecelt profesionālā dienesta karavīru. Karavīru pārvietošana no Nacionālajiem bruņotajiem spēkiem uz Ārlietu ministriju tiktu veikta pamatojoties uz Valsts civildienesta likumā, Militārā dienesta likuma 27.panta pirmajā daļā un Ministru kabineta 2002.gada 4.novembra noteikumos Nr.498 „Kārtība, kādā profesionālā militārā dienesta karavīrs pilda valsts civildienesta ierēdņa amatu” noteikto kārtību. Savukārt, lai profesionālā dienesta karavīrus varētu iecelt diplomātiskā un konsulārā dienesta amatos un uz dienesta laiku pārstāvniecībās viņiem varētu izsniegt diplomātiskās pases, kas ir noteikti nepieciešamas, lai nodrošinātu šo darbinieku diplomātiskās imunitātes un atvieglotu viņu akreditācijas procesu ārvalstīs, ir nepieciešams Ministru kabineta rīkojuma projekts, kas izdots, pamatojoties uz Diplomātiskā un konsulārā dienesta likuma 3.panta otrā daļu, kura nosaka, ka Ministru kabinets var noteikt diplomātiskā un konsulārā dienesta amatus, kādus var ieņemt personas, kuras nav ierēdņi.  Laikā, kad Ārlietu ministrija profesionālā dienesta karavīru pārcels diplomātiskā un konsulārā dienesta amatā pārstāvniecībā, profesionālā dienesta karavīram saglabātu karavīram paredzēto atlīdzību, kā arī izmaksātu pabalstus un kompensētu izdevumus, pamatojoties uz Valsts un pašvaldību institūciju amatpersonu un darbinieku atlīdzības likuma 36.panta pirmo, otro un piekto daļu un Ministru kabineta 2013.gada 29.janvāra noteikumu Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” 33.punktu. Visa minētā atlīdzība tiks segta no Ārlietu ministrijai piešķirtajiem valsts budžeta līdzekļiem.  Arī Iekšlietu ministrijas padotībā esošo iestāžu darbiniekiem, kuri nav ierēdņi, kā arī amatpersonām ar speciālajām dienesta pakāpēm, laikā, kad viņi tiks iecelti diplomātiskā un konsulārā dienesta amatos un pildīs diplomātisko un konsulāro dienestu Latvijas Republikas diplomātiskajās un konsulārajās pārstāvniecībās, izmaksās pabalstus un kompensēs izdevumus, pamatojoties uz Valsts un pašvaldību institūciju amatpersonu un darbinieku atlīdzības likuma 36.panta pirmo, otro un piekto daļu un Ministru kabineta 2013.gada 29.janvāra noteikumu Nr.66 „Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” 33.punktu.  Šobrīd Ārlietu ministrija plāno pārcelt uz pārstāvniecību vienu karavīru, lai no 2015.gada 1.janvāra līdz 2016.gada 31.decembrim pildītu NATO kontaktpunkta vēstniecības funkcijas Latvijas Republikas vēstniecībā Baltkrievijas Republikā.  Lai tiesību normu piemērošana būtu saprotamāka un skaidrāka, ir nepieciešams izdot jaunu Ministru kabineta rīkojuma projektu par divām personu grupām: 1) karavīriem, 2) Iekšlietu ministrijas padotībā esošo iestāžu darbiniekiem un amatpersonām ar speciālajām dienesta pakāpēm.  Rīkojuma projektā ietvertais regulējums attiecībā Iekšlietu ministrijas padotībā esošo iestāžu darbiniekiem, kuri nav ierēdņi, kā arī amatpersonām ar speciālajām dienesta pakāpēm tiek saglabāts iepriekšējā apjomā, ko noteica Ministru kabineta 2014.gada 6.maija rīkojums Nr.190 „Pardiplomātiskā un konsulārā dienesta amatiem, kādus var ieņemt personas, kuras nav ierēdņi”.  Saskaņā ar Ministru kabineta 2014.gada 29.aprīļa sēdē nolemto (protokols Nr.25, 47.§, 2.punkts) Iekšlietu ministrija ir izstrādājusi likumprojektu „Grozījums Valsts civildienesta likumā” (VSS-690), kas paredz Iekšlietu ministrijas padotībā esošo iestāžu amatpersonas ar speciālajām dienesta pakāpēm pārcelt valsts interesēs uz noteiktu laiku ierēdņa amatā diplomātiskajā un konsulārajā dienestā. |
| 3. | Projekta izstrādē iesaistītās institūcijas | Ārlietu ministrija un Nacionālo bruņoto spēku apvienotais štābs. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (latos) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta izpilde tiks nodrošināta no Ārlietu ministrijai piešķirtajiem valsts budžeta līdzekļiem. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II., IV., V., VI. sadaļa – projekts šīs jomas neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

01.12.2014. 10:00

958

I.Vojevodska

67016184, inara.vojevodska@mfa.gov.lv